City Magazine

Promocija poetskog stvaralaštva Milice Špadijer // SKCNS // 30.05.
2024-05-30 19:00 - 21:00 (Europe/Belgrade) | SKCNS Fabrika, Bulevar despota Stefana 5, Novi Sad
Promocija poetskog stvaralaštva Milice Špadijer održaće se 30. maja u 19 časova u Klubu Studentskog kulturnog centra Novi Sad, koji se nalazi u Ulici Vladimira Perića Valtera 5. Događaj zajednički organizuju SKCNS i Udruženje studenata književnosti “Uliks”.
Učestvuju: Milica Špadijer i članovi Udruženja studenata književnosti “Uliks” – Helena Šćopulović, Anja Perović, Pavle Zeljić i Uroš Stanisavljević.
Milica Špadijer rođena je 1989. godine u Beogradu. Osnovne i master studije završila je na Katedri za klasične nauke Filozofskog fakulteta, a usavršavala se u Engleskoj i Grčkoj. Doktorske studije pohađala je na Fakultetu dramskih umetnosti Univerziteta u Beogradu.
Do sada je objavila zbirke poezije „Šar-planina” i „Novo groblje”. Laureat je nagrada „Lenkin prsten” za 2023. i „Mladi Dis” za 2019. godinu, a sa svojim zbirkama je ušla i u uži izbor za nagrade „Branko Miljković”, „Mika Antić”, „Đura Jakšić” i „Jefimijin vez”.
Poeziju, prozu i prevode objavljivala je u časopisima Letopis Matice srpske, Polja, Povelja, Koraci, Bosanska vila, Književne novine, Književni magazin, Sent, Buktinja…
Sa grčkog jezika prevela je roman „Kasandra i vuk” Margarite Karapanu, pesničku zbirku „Afrodita u plavom” Petrosa Stefaneasa kao i izbor iz poezije Tomasa Calapatisa „Ovo mesto”. Član je Udruženja novinara Srbije i trenutno uređuje časopis „Mali Politikin zabavnik”.
O Miličinom stvaralaštvu:
U zbirci „Novo groblje”, groblje je novo, a priče su stare. Ali važi i obrnuto: grobovi su prastari, ali priče o njima su nove. Ono je, uostalom, novo samo utoliko ukoliko znamo ko tamo počiva, inače nam je kao i svako drugo. Bez uplitanja individualnog, svako mesto, i u prostoru i u tekstu je, u stvari, opšte mesto. Kao što kaže pesnik, (samo) „mesta koja volimo ne možemo napustiti” – Pavle Zeljić
Zbirka „Šar-planina” se gotovo u celosti bavi prošlošću, njenim odjecima i refleksijama, prošlošću što progoni kao zmija, koja predstavlja srž iz koje autorka uzima materijal za građu svog poetskog sveta. Ipak, zbog samog izvora inspiracije, ali i zbog atmosfere koju ova pesnička knjiga pri čitanju stvara, javlja se utisak da njen poetski svet nije nastao odeljeno od stvarnosti, i da ne egzistira paralelno sa životom, već da je pesma za Milicu Špadijer osobeno skladište za uspomene i muzej za najsočnije zalogaje i ožiljke života – Uroš Ristanović

Gifts & Roses, symphonic show of 80's // mts Dvorana // 30.05.
2024-05-30 20:00 - 22:00 | mts dvorana, Dečanska 14, Beograd, Srbija
Kao rezultat jedinstvene saradnje i sinergije vrlo prepoznatljivog i jedinstvenog benda „GIFT“ i simfonijskog pop-rock orkestra „Strings ’n’ roses“ koji čine istaknuti muzičari Beogradske filharmonije, 30. maja prvi put u mts Dvorani, biće održan koncert pod nazivom „ GIFTS AND ROSES, SYMPHONIC SHOW OF 80`s”. Karte se već od danas mogu kupiti na mtsdvorana.rs i blagajni mts Dvorane.
Ovaj poseban projekat nastaje sa željom da se mnoga popularna muzička dela 80-ih godina upakuju u novo ruho današnje bogate i raskošne produkcije. Realizuje se pod producentskom rukom Predraga Cvetkovića (Rock Opera, Disco Opera), koji donosi ove čuvene hitove u svežim i obogaćenim simfonijskim aranžmanima violončeliste Dejana Timotijevića, koji je i sam član Beogradske filharmonije. Timotijević je za vreme svoje dugogodisnje karijere sarađivao sa čuvenim umetnicima kako iz sveta klasične muzike ( Zubin Mehta, Ivo Pogorelic, Monserat Kabalje i mnogi mnogi drugi ) tako i dugogodišnji saradnik mnogih stranih i domaćih pop-rock izvodjaca ( Joe Zavinul, Sting, Andrea Bočelli, a sa ovih prostora, umetnici kao što su Bajaga, Zdravko Čolić, Marija Šerifović, Sergej Ćetković, Zeljko Vasić, Z. Joksimović)
Na već izuzetne i atraktivne nastupe benda „GIFT“, koji svoju dugogodišnju umetničku karijeru zasniva na izvanrednom izvodjenju najvećih hitova osamdesetih godina prošlog veka, dodati su aranžmani raspisani za Simfonijski orkestar, što celom muzičkom doživljaju daje totalno novu dimenziju kroz „live“ izvođenje, savremenu zvučnu i vizuelnu produkciju, sa 30 do 40 izvodjača na sceni, što garantuje da posetilac ovog dogadjaja najmanje ne može ostati ravnodušan.
Neki od hitova bendova kao što su Duran Duran, Depeche mode, Simple minds, David Bowie koji su u svoje vreme snimani u uslovima sa tadašnjom tehnologijom, u izvodjenju koje vam priređuju „GIFT“ i „Strings ’n’ roses“ počinju da zvuče vanvremenski, čime definitivno potvrdjuju pečat „evergreen“ hita u muzičkoj istoriji planete.
Svojim prisustvom na ovom događaju, publika će moći da oseti bogatu energiju koja dolazi sa bine, koja će, nostalgičare posebno, odvesti u neka stara dobra vremena ili u neku vrstu ushićenja ponovnog muzičkog rođenja koje stvara potrebu da se obriše prašina sa nekih strih ploča i kaseta i da im se podari novi život.
Muzika osamdesetih godina prošlog veka, gledajući iz vizure pop kulture, ostavila je nemerljiv uticaj na mnoge generacije, a na način da vlada mišljenje da su autori i izvodjači u toga vremena davali jednu posebnu emociju svojim delima, koja je bila odraz načina života tih vremena, pojave novih tehnologija, kreativnog uma oslobodjenog inhibicijama bilo koje vrste i jednog pozitivnog pogleda na budućnost. Tako nastaju mnoga legendarna muzička dela svih muzičkih žanrova, a posebno u jako komercijalnom pop maniru, zvuka obojenog elektronskim instrumentima, sasvim novog za to vreme.

Jozef Van Wissem // Bioskop Zvezda // 30.05.
2024-05-30 20:00 - 22:00 | Novi Bioskop Zvezda, Terazije 36a, Beograd, Srbija
Najpoznatiji lautista na svetu nastupiće u najstarijem beogradskom bioskopu!
Avangardi majstor iz sveta srednjovekovne muzike, kompozitor i najpoznatiji lautista na svetu – Jozef Van Visem. Od početka svoje kompozitorske karijere Van Visem je za cilj imao da široj publici približi zvuke jedinstvene barokne laute, i u tome je u potpunosti uspeo.
Pobednik Kanskog filmskog festivala za muziku iz vampirske drame „Samo ljubavnici opstaju“ (Only Lovers Left Alive), Van Visem ima saradnje visokog profila sa Džimom Džarmušem, Džejmsom Blekšoom, Zolom Džizus i mnogim drugim neverovatnim ličnostima iz umetničke industrije.

Jozef Van Visem je objavio više od 20 albuma sa izuzetnim muzičkim relikvijama, uključujući njegov najnoviji LP «Behold! I Make All Things New» (“Gle! Sve stvari činim novim”) — instrumentalno, neoklasično delo, snimljeno tokom lokdauna između 2019 i 2021.
Učesnik na velikom broju koncerata širom sveta u akademskim salama, katoličkim katedralama i na najprestižnijim festivalima poput ATP-a i Primavera Sound-a svirajući svoju potpuno crnu baroknu lautu, izrađenu posebno za njega.

Sada Van Visem stiže u najstariji bioskop u Beogradu da uroni slušaoce u svoj lični i divan svet, pun mračnih iskustava i jedinstvenih osećanja.

Nikola Vranjković // KST // 30.05
2024-05-30 20:00 - 23:30 | KST, Bulevar kralja Aleksandra 73, Beograd, Srbija
ast nam je i zadovoljstvo da vam povodom 70 godina KST-a predstavimo jednog od najvećih kantautora na našim prostorima!
Nikola Vranjković je kultni beogradski rok autor, pesnik i kompozitor I muzicki producent. Više od jedne decenije bio je ključna autorska ličnost beogradskog benda Block Out sa kojim je snimio cetiri studijska albuma;”Crno Belo I Srebrno” 94. ,”Godina Sirotinjske Zabave”96. ,”San Koji Srecan Sanjas Sam”98. I “Ako iMas S Kim I Gde” 2005.Njegov prvi samostalni album “Za ovde ili za poneti” izašao je 2001. Godine uz istoimenu knjigu pesama, a posle raspada matičnog benda objavio je mini album I knjigu “Bremeplov” (2014) ( sa muzicarima bendova Darkwood dub,Orthodox Celts I Goribor) i dvostruki album “Veronautika”(nazvan po istoimenoj pesmi snimljenoj sa Damirom Martinovicem Mrletom –Let3) u novembru 2017. U Decembru 2019.izdaje trostruki zivi album “Bioloski Minimum “snimljen na koncertu u Kombank Dvorani u Beogradu.U maju 2022.izdaje mini album sa četiri pesme “Teorija Zabave“ Po rečima Dragana Ambrozića njegova pozicija na sceni nezavisna je i samostalna – u pitanju je poseban fenomen koji na različite načine traje više od dvadeset pet godina. Za Album ”Godina Sirotinjske Zabave” 1996.na kojem se prvi put pojavljuje kao kompletan autor muzike i tekstova dobija nagradu grada Beograda za album godine . Album “Veronautika” je po glasovima slušalaca radija Beograd 202 proglašen za najbolji album 2017. godine. Nikola Vranjković je dobitnik je nagrade “Strune od svetla” koja se dodeljuje za poseban doprinos afirmaciji pesničke reči u rok i bluz muzici.U knjizi Duška Antonića ”Kako nije propao rokenrol u Srbiji -sto najboljih domacih albuma od raspada SFRJ ” u kojoj su sabrani glasovi svih eminentih domaćih muzičkih kritičara zauzima drugo mesto iza benda Partibrejkers. Uz Nikolu Vranjkovića, nastupa sastav u kome su bubnjar Vladan Božilović, basista Miroslav Uzarević, gitaristi Danilo Nikodinovski, Milan Vučković i Ivan Zoranović, koji svira i klavijature.

St. Louis Band // Bitef Art Cafe // 31.05
2024-05-31 20:00 - 23:30 | BitefArtCafe, Mitropolita Petra 8, Beograd, Srbija
Marko Louis i njegov St. Louis Band u BitefArtCafe klubu 31. maja ♥️ Bend koji od klupske svirke pravi koncert!
Oni postoje od 2007. godine. Sviraju obrade poznatih pesama u latino/funky/etno stilu, ali tu su i Pop-Rock, R&B, Rege, Hip-Hop, Funk najveći hitovi u neočekivanim aranžamnima. Michael Jackson u latino aranžmanu, Đelem Đelem u funky aranžmanu, samo su deo iznenađenja koja vas očekuju.
Ovo je prilika da čujete kako zvuče u klubu koji je posvećen LIVE zvuku, gde od njih najviše i možete da očekujete.

Ulaznice: https://tickets.rs/event/st_louis_band_13066Najkvalitetnije svirkeu službi dobrog provoda!

Deep Steady // SKCNS Fabrika // 31.05.
2024-05-31 21:00 - 23:00 | SKCNS Fabrika, Bulevar despota Stefana 5, Novi Sad
Novosadski instrumentalni sastav Deep Steady natupiće u petak 31. maja u 21 čas u Studentskom kulturnom centru Novi Sad, koji se nalazi u Ulici Vladimira Perića Valtera 5.
Ulaznice po ceni od 500 dinara mogu da se kupe u pretprodaji u Odrinacija Art kafeu u Jevrejskoj 4 i Kafe-baru Diego u pasažu Zmaj Jovine 5. Ulaznice će moći da se kupe i pred koncert u SKCNS-u, ukoliko ostane slobodnih mesta.
Deep Steady je instrumentalna muzička grupa osnovana 2016. godine u Novom Sadu. Jedan je od retkih sastava na prostoru bivše Jugoslavije koji spaja tradiciju jamajčanske muzike i američkog jazz-a. U osnovi njihove muzike su ska, reggae i kalipso ritmovi, ali i jazz harmonije, odnosno improvizacija. Muzika benda inspirisana je podjednako velikanima sa Jamajke kao što su The Skatalites i Jackie Mittoo, odnosno gitarskim deonicama u stilu Ernesta Ranglina.
Bend je zabeležio nekoliko značajnih nastupa, pre svega na dva velika novosadska festivala – Exit-u i Festivalu uličnih svirača, kao i na Ritmu Evrope i Interfestu. Svirali su na Green Town Jazz Fest u Somboru, ali i u Hrvatskoj, na Skaville Festivalu i Jazz Festivalu u Križevcima, u Osijeku, kao i u Skoplju i Kumanovu u Makedoniji.
Do sada su imali prilike da dele binu sa sastavima sličnog žanra, a nastupali su sa legendarnim nemačkim ska bendom Bluekilla, kao i sa uticajnim evropskim sastavom Rotterdam Ska Jazz Foundation. Imali su čast i da nastupe u rezidenciji Britanske ambasade u Beogradu na proslavi kraljičinog rođendana 2017. godine.
Svi članovi sastava Deep Steady poznati su na novosadskoj muzičkoj sceni i iza sebe imaju dugo iskustvo sviranja u sastavima Lost Propelleros, Ringišpil, Proleće, Killo Killo, Drum’n’Zez i Vojvođanski Bluz Bend.
Do sada su objavili dva studijska albuma, pod okriljem SKCNS-a, “Deep Steady” 2018. i “Storyteller” krajem 2023. Takođe su učestvovali na kompilaciji “Uticaji britanske muzike u Srbiji” sa obradom grupe Selecter 2017. godine, na čijoj promociji su nastupali u beogradskom klubu Elektropionir.
Bend čine: Dušan Maurić – gitara, Vuk Čuvardić – bas gitara/kontrabas, Predrag Okiljević – tenor saksofon, Dejan Matić – gitara i Zoran Tegeltija – bubnjevi.

Konstrakta i Zemlja gruva // Kulturni centar Pančeva // 31.5
2024-05-31 21:00 - 23:59 | Kulturni centar Pančeva, Vojvode Živojina Mišića 4, Pančevo, 26000, Srbija
Konstrakta, omiljena umetnica regiona i naša predstavnica na Pesmi Evrovizije 2022, nastupiće sa svojim matičnim bendom Zemlja Gruva u petak, 31. maja, od 20 časova, u Kulturnom centru Pančeva.
Konstraktin koncert je deo muzičkog programa prvog izdanja No Panels konferencije, koja će biti održana od 30. maja do 1. juna na nekoliko lokacija u Pančevu.
Ograničen kontingent ulaznica je u prodaji po promo ceni od 2100 dinara na prodajnom mestu Tiket Kluba u Pančevu, prodajnim mestima Ticket Visiona i online na tickets.rs.
Najveću pažnju domaće, ali i evropske javnosti, Konstrakta je privukla pesmom „In Corpore Sano“, kojom je predstavljala Srbiju na Pesmi Evrovizije 2022. u Torinu. Ovaj nastup doneo joj je visoko, peto mesto i neverovatnu popularnost.

Na Pesmi Evrovizije je osvojila nagradu Marcel Bezansson za najbolji umetnički nastup, kao i još dva priznanja – za najbolji tekst i za najinovativniji scenski nastup. Pored toga, Radio Beograd ju je izabrao za jednog od predstavnika na festivalu Eurosonic u Holandiji.
Na ovogodišnjem takmičenju Pesma za Evroviziju plasirala se u finale numerom „Novo, bolje“ i autentičnim scenskim nastupom. Konstrakta je ponovo očarala publiku i potvrdila svoj status muzičkog fenomena i jedne od naših najupečatljivijih umetnica koja je osvojila region i Evropu.

Nakon velike popularnosti hita „In Corpore Sano“, usledio je još jedan triptih – „Evo, obećavam“, uz pratnju uzbudljivog muzičkog videa koji na kreativan i promišljen način prikazuje teme o kojima govori lirika, snimljen kao omnibus tri priče – „Depresivna sam“, „Anksiozan sam“ i „Obećaj mi“.
Sa slovenačkim muzičarem Magnificom udružila je snage na numeri „Put“, koja je rađena specijalno za film Dragana Bjelogrlića „Čuvari formule – lančana reakcija“.
Krajem prošle godine, zajedno sa Zemljom gruva, objavila je singl „O, klasje moje“ po čuvenom tekstu pesnika Alekse Šantića, koja je sastavni deo novog serijala redakcije školskog programa RTS-a „Lektizer“.

Konstrakta je na muzičkoj sceni već 20 godina. Od samih početaka poznata je kao vokal benda Zemlja gruva, a pre pet godina je započela solo karijeru singlom „Žvake“, nakon čega je usledila i pesma „Neam šamana“.
Nova muzička konferencija pod nazivom No Panels Conference biće održana od 30. maja do 1. juna u Pančevu. Reč je o muzičko edukativnoj platformi koja za cilj ima obrazovanje muzičkih profesionalaca, muzičara i učenika i studenata muzike. Konferenciju organizuju izdavačka i menadžment kuća Kontra Rights iz Pančeva, udruženje Sinhro i izdavačka kuća i muzički studio Krokodil, uz podršku platforme Srbija stvara muziku (Serbia Creates Music).

Van Gogh // Dom kulture NS // 31.05.
2024-05-31 22:00 - 23:30 | Dom kulture NS, Ignjata Pavlasa 4, Novi Sad, Srbija
Uzbudljiva vest za ljubitelje dobrog zvuka stiže za sve Novosađane! Nakon nezaboravnog prvog koncerta u Domu kulture, koji je bio jedan od najboljih u prošloj koncertnoj sezoni, Van Gogh se 31. maja vraća po drugi put da oživi atmosferu ovog jedinstvenog muzičkog doživljaja.
Sa 11 studijskih albuma, 4 live albuma, 3 kompilacije i brojnim priznanjima poput nagrada za najboljeg izvođača na MTV Adria, najbolju grupu i najbolji koncert, Van Gogh je ostavio neizbrisiv trag u istoriji domaće muzike, a broj njihovih hitova skoro pa da je neizbrojiv.
Ovog puta obećavamo još veću dozu energije, strasti i nezaboravnih trenutaka u klupskoj atmosferi koja daje posebnu čar ovom koncertu.

SimfoniFest // SPENS // 01-02.06.
2024-06-01 17:00 - 2024-06-02 19:00 | Spens Novi Sad, Sutjeska 2, Novi Sad, Srbija
Jedno od najpoznatijih ostvarenja klasične muzike za decu, „Karneval životinja”, francuskog kompozitora Kamija Sen-Sansa, kao i čarobna „Wild symphony” Dana Brauna, autora Da Vinčijevog koda, biće izvedeni u okviru prvog festivala klasične muzike za decu „SimfoniFest Novi Sad“. Karneval životinja izvešće Zrenjaninska filharmonija, pod dirigentskom palicom Stefana Zekića, dok će Wild symphony, premijerno u našoj zemlji, izvesti Srpski simfonijski orkestar, a dirigovaće Miran Vaupotić.
Pod sloganom „Dva dana čarobne simfonije”, SimfoniFest Novi Sad biće održan 1. i 2. juna u velikoj dvorani SPENS-a i zasigurno će svako dete posveti na nezaboravno muzičko putovanje.
Jedna od naših najpoznatijih operskih pevačica, ujedno inicijatorka projekta „SimfonifFest Novi Sad“ Marija Jelić kaže da je cilj stvaranje jedinstvenog iskustva koje će probuditi maštu, očarati i inspirisati najmlađe da se okrenu ka umetnosti, dok istovremeno promovišemo obrazovanje.
„U današnjem svetu gde je sve prisutnije odsustvo empatije, smatram da je važno da se povežemo i ujedinimo kako bismo bar pokušali da stvorimo bolji svet za buduće generacije. SimfoniFest Novi Sad je momenat kada se svi možemo okupiti oko jedne zajedničke strasti – ljubavi prema umetnosti i muzici. Kroz ovaj festival, želimo da podstaknemo razvoj empatije, kreativnosti i kritičkog razmišljanja kod dece, čineći ih boljim građanima našeg sveta”, rekla je Marija i dodala:
„Klasična muzika ima moć da nas poveže na nivou koji se rečima ne mogu izraziti. Ona nas inspiriše, smiruje i podstiče na razmišljanje. Kroz SimfoniFest, želimo da ovu moć prenesemo na naše najmlađe sugrađane i otvorimo im vrata ka čarobnom svetu klasične muzike”.
„Karneval životinja” je prvi put izveden na jednoj privatnoj zabavi, iako je autor Kami Sen-Sans prvobitno namenio svojim studentima. Kompozitor nije ni pretpostavljao da će delo steći toliku popularnost i smatrao je da ono odstupa od njegovog imidža ozbiljnog kompozitora. Zato je bio odlučan u svojoj želji da se kompozicija štampa tek nakon njegove smrti, što se i dogodilo, 1921. godine. Jedini izuzetak bio je čuveni stav Labud koji je, u verziji za violončelo i klavir, štampan godinu dana nakon nastanka.
„Wild Symphony“, Braunovo prvo delo za orkestar, sadrži 21 muzički portret koji crpe inspiraciju iz životinjskog carstva. Od radosnog ritma „Jumping Kenguroo“ i misteriozne melodije „Wonderful Vhale” ili harmonija “Brilliant Bat”, Wild Symphony je zaista, baš kao što naslov sugeriše, veoma divlja simfonija
Ali to nije sve! Uz muzički program, SimfoniFest će takođe uključiti predstave za decu i interaktivne radionice, pružajući mladima priliku da uživaju u kreativnim aktivnostima i edukativnim sadržajima, podstičući tako razvoj ljubavi prema umetnosti i muzici još od najranijih godina.
Karte za ovu magičnu avanturu su dostupne na svim Gigstix prodajnim mestima, dok se mesto radosti i zabave nalazi u velikoj dvorani SPENS-a. SimfoniFest nije samo običan festival – on je kapija ka novom svetu klasične muzike za naše najmlađe sugrađane.
Pridružite nam se na ovom putovanju i zajedno stvorimo svet u kojem će umetnost i kultura biti dostupne svima.

Marijali Pačeko // Kolarčeva zadužbina // 01.06.
2024-06-01 20:00 - 22:00 | Kolarčeva zadužbina, Studentski trg 5, Beograd, Srbija
Kubanska džez pijanistkinja i kompozitorka Marijali Pačeko (Marialy Pacheco) 1. juna u 20 časova premijerno nastupa u Beogradu, u okviru Kolarčevog ciklusa Artist Lounge.
Ova sjajna pijanistkinja dolazi u Srbiju u okviru evropske turneje “Mari en Mayo” tokom koje će gostovati i u Austriji, Italiji i Španiji.
Rođena 1983. godine u Havani u porodici muzičara, Marijali veoma rano počinje da svira klavir. Završava konzervatorijum sa 19 godina, a potom studira i kompoziciju.
Od 2004. živi u Nemačkoj gde gradi međunarodnu karijeru, nastupajući kao solista ili sa svojim triom. Marijali je 2012. postala prva žena laureat pijanističkog takmičenja na Džez festivalu u Montreu. Trenutno živi u Brizbejnu.
Njena muzika predstavlja izuzetan spoj kubanske tradicije, džeza i klasične muzike. Ona oživljava klavir zahvaljujući velikom talentu za istančanu improvizaciju.
Marijalini nastupi ostavljaju bez daha. Sjajna umetnost, jedinstven stil i magično izvođenje, neki su od komentara nakon njenih koncerata.
Kubanska umetnica nastupa u okviru projekta Artist Lounge, ciklusa koncerata u Foajeu Kolarca, između stubova, koji je usmeren na savremene muzičke žanrove, namenjene ljubiteljima i poznavaocima muzičke umetnosti, redovnoj koncertnoj publici, kao i profesionalnim muzičarima.
Ograničen broj ulaznica je u prodaji na biletarnici Kolarca i onlajn.

"Trajni odmor" // Galerija Hestia // 05.06-06.10.
2024-06-05 18:00 - 2024-10-06 17:00 | Galerija Hestia, Topličin Venac, 14, Beograd, Srbija
Multimedijalni umetnik iz Slovenije, Mark Požlep još jednom se predstavlja u galeriji Hestia sa projektom vezanim za temu mora.
Nakon projekta „Hogshead 733“, gde smo, između ostalog, imali priliku da prisustvujemo nastanku bureta viskija iz trupa starog bretanskog jedrenjaka, ovoga puta selimo se ne samo geografski, već i emotivno bliže – na jadransku obalu.
Jadranska magistrala, hiljadu kilometara legendarne ceste od Trsta do Ade Bojane, oživljena je u ovom projektu kroz skoro stotinu crteža ugljenom i video performansom. Tačnije, crteže ugljenom ne čine samo klasični crteži već i tekstovi koji poput nemog pripovedača posetioce vode na put magistralom čija je izgradnja počela 1945. godine, što označava početke ekonomskog razvoja primorskog dela bivše Jugoslavije, a posledično i početke obalnog turizma.
Razvoj turizma doneo je razne kulturološke novitete, poput „letnje terase“. I dan danas na terasama jadranskih hotela i restorana goste zabavljaju bendovi. Referišući se na taj fenomen, Požlep na različitim lokacijama duž magistrale uz pratnju muzičara Gašpera Piana izvodi pesme pesnika Muanisa Sinanovića koje je Piano ujedno i komponovao.
Foto: Mark Požlep
Istraživanja provedena sa ekonomistom Igorom Feketijom, odnosno kulturološke i socioekonomske posledice izgradnje ovog važnog puta, duhovito su sažete u istraživačkim sklopovima po kojima je Sinanović napravio songove: „Jadranska magistrala”, „Dinamitni ribari”, „Hotel Haludovo”, „Nudizam”, „Gastarbajteri”, „Jadrolinija” i „Izbeglice”.
Izvedbe se snimaju i izlažu u galerijskom prostoru kao performansi kreirani za kameru. Ovde Požlep više nije nemi pripovedač, kao u crtežima i zapisima, već postaje savremeni trubadur jugoslovenske Rute 66, kako je Feketija naziva u eseju nastalom za projekat.
“Da li se sve to uopće desilo? Ništa nije ostalo, samo jedan put, jedan film i jedan fleš“, peva Požlep ispred ruiniranog, nekad luksuznog kompleksa Haludovo na ostrvu Krku.

Art Weekend Beograd 2024 // 6-9.6.
2024-06-06 - 2024-06-09
Art Weekend Belgrade – AWB manifestacija pokrenuta od strane Kulturnog Fronta i Kc Grad-a sa ciljem da podrži razvoj domaće kreativne scene i omogući umetnicima bolju vidljivost kao i kontakte sa internacionalnim umetnicima i kustosima ove godine će se održati od 6. do 9. juna na više lokacija. Inicijatorka i umetnička direktorka Art Weekend Beograd manifestacije je Ljudmila Stratimirović.
“Pitanja Pripadnosti / Questions of Belonging” je tema ovogodišnje glavne izložbe AWB manifestacije koju je predložila gošća kustoskinja, Merle Radtke, direktorka Kunsthalle Munster iz Nemačke. Ovog puta na četiri lokacije u užem centru Beograda umetnici promišljaju i odgovaraju na naročito danas aktuelnu temu. Pitanje pripadnosti se može postaviti iz više razloga a pritom nema uvek odgovor. Lokacije ovogodišnje glavne izložbe su netipične a sve osim Gradske galerije Kc Grad-a do sada nisu korišćene kao mesta umetničkih postavki i intervencija. Uz pomoć ilustrovane mape posetioci će moći da krenu u specifičnu potragu za blagom, treasure huntavanuturu, otkrivajući „umetničko blago“ koje se nalazi na lokacijama ovogodišnje Art Vikend Beograd manifestacije.
AWB okuplja i mapira veći broj učesnika kao što su muzeji, galerije, nezavisni kulturni centri i umetnički prostori koji zajedno doprinose bogatom programu manifestacije. Pored izložbe koju priprema Kc Grad u programu AWB-a naći će se mnogi beogradski umetnički prostori i galerije koji će tokom trajanja manifestacije ponuditi svoje planirane programe.
Gošća kustoskinja AWB 2024 je Merle Radtke, direktorka Kunsthalle Munster od 2018. Godine gde kreira i realizuje izložbe i javne programe. Sarađivala je sa umetnicima poput Mary Beth Edelson, Christiane Blattmann, Katia Kameli, Daniel Steegmann Mangrané, Mikolaj Sobczak, Pedro Barateiro i Dominique White. Merle vodi i rezidencijalni program za kustose u umetnike NRV +. Odgovorna je i za veliku gradsku kolekciju umetnosti u javnom prostoru koja sadrži radove Klaesa Oldenburga, Rebeke Horn, Donalda Džada, Silke Vagner kao i mnogih drugih značajnih umetnika.
Pre nego što je došla na mesto direktorke Kunsthalle Munster, radila je kao kustoskinja za Hamburger Kunsthalle i Kunstmuseum Stuttgart ali i kao kustoskinja i selektorka umetničkih filmova. Od 2015. do 2017. bila je naučna saradnica na postdiplomskom programu Estetika virtuelnog na Univerzitetu lepih umetnosti u Hamburgu. 2018. bila je saradnica u Vili Kamogava Gete instituta u Japanu. Redovno objavljuje tekstove o savremenoj umetnosti i kulturi.
Merle Radtke je već nekoliko puta boravila u Beogradu. Srela se sa većim brojem umetnika; učestvovala je na AWB konferenciji u decembru 2023 godine. Pod utiscima razgovora sa umetnicima i kolegama kustosima u Beogradu predložila je temu oko koje se razvio koncept ovogodišnje izložbe.
AWB 2024 će u okviru izložbe “Pitanja pripadnosti” predstaviti više od 30 umetnika na četiri interesantne lokacije. Gradska galerija Kc Grad-a, deo fabrike Staklopan u ulici Strahinjića Bana, bivši restoran Peking u ulici Vuka Karadžića, podzemni prolaz kod palate Albanija su mesta na kojima će posetioci od 6. do 16. juna moći da uživaju u radovima savremenih umetnika iz Srbije, Austrije, Kine, Velike Britanije, Nemačke, Portugala, Rusije, Švedske, Bosne i Hercegovine i Palestine.
AWB program čine i premijere multimedijalnih performansa: 6. juna GRADsky agen show će okupiti veliki broj performera, modela, dizajnera, vizuelnih umetnika, muzičara, plesača na lokaciji Španske kuće u neposrednoj blizini Kc Grad-a. Na istoj lokaciji će Beton Kunst kolektiv izvesti poetsko horski performans 9. juna kao završnicu šetnje kroz sve prostore glavne AWB izložbe. Na svakoj lokaciji koja je deo glavne izložbe pojedini umetnici (Dea Džanković, Dunja Čorlomanović, Nikola Dimitović) će na vrlo interesantan način iskoristiti prostor za svoje samostalne intervencije i interakcije sa publikom.
Sesije razgovora sa domaćim i internacionalnim gostima kustosima, umetničkim direktorima, umetnicima i kritičarima a koje se tiču pitanja pripadnosti, inspiracije i vremena u kome živimo vodiće se na raznim lokacijama tokom trajanja AWBa. Očekujemo zanimljive goste: Pedro Barateiro (umetnik, kustos, Lisabon), Giulio Verago ( Viafarini, Milano), Tamara Tomić Vajagić (Roehampton University , London), Veronika Molnar (Liget gallery, Budimpešta) i drugi.
Radionica kreativnog pisanja za umetničke kritičare biće održana 6 i 7. Juna u Kc Grad-u, a vodiće je Chloe Stead (frieze magazine, Berlin), Alexander Leissle (Art Review, London).
Pored pomenutih lokacija koje će ugostiti umetnike i aktere glavne izložbe “Pitanja pripadnosti” AWB program će i ove godine biti obogaćen programima koje nudi veliki broj naših galerija, muzeja, kulturnih cenatara: MSU, Salon MSU, Kulturni centar Beograda, Kc Živa, Hestia, Monolog, Dots galerija, Transform art, U10 I mnogi drugi.
AWB 2024 su podržali EUNIC Srbija, Goethe Institut, Ambasada Portugala, Italijanski Institut, Ambasada Finske, Hungarikum, Češki Dom, Ministarstvo kulture Republike Srbije.

Luton & Šćepa // Barutana // 07.06
2024-06-07 20:00 - 23:30 | Barutana
Nova žurka dinamičnog DJ dvojca Lutona i Šćepe biće održana 7. juna, ovog puta na otvorenom – u Barutani na Kalemegdanu. Tema velike žurke „Ma dođi leto“, u organizaciji Glitch Records, jeste upravo prizivanje omiljenog godišnjeg doba!
Luton & Šćepa na svojim nastupima stvaraju autentično muzičko, ali i vizuelno iskustvo, pa će u istom maniru nastaviti i ovog puta. Za nešto manje od mesec dana Barutana će dobiti nesvakidašnji izgled, a na ples uz house i disco zvuk neodoljivo će pozivati razigrana grupa Dance Factory, koja će deliti stejdž sa popularnim beogradskim duom.
Nakon prošlogodišnjeg fenomenalnog ispisa godine, sa 360° žurkom, preludim outfitima, nadrealnim plesačima i šestočasovnim setom koji je zaplesao celi Hangar, jedini logičan sled je upravo nova žurka, za čiju će se specijalnu atmosferu pobrinuti ista ekipa koja je obojila prethodni party, uz neka dodatna pojačanja.
U prodaji je veoma ograničen kontingent Early Bird ulaznica za veliku Luton & Šćepa žurku, po promotivnoj ceni od 1.200 dinara, putem Cooltix platforme.

Atheist Rap // KST // 07.06.
2024-06-07 22:00 - 23:30 | KST, Bulevar kralja Aleksandra 73, Beograd, Srbija
Legendarni novosadski pank-rok bend Atheist Rap ove godine obeležava 35 godina postojanja brojnim nastupima širom regiona, a ekskluzivni beogradski koncert biće održan u petak, 7. juna, u Bašti Kluba studenata tehnike (KST), uz specijalne goste.
Povodom velikog jubileja, specijalno za beogradsku publiku, tokom dva sata žestoke svirke, Atheist Rap će predstaviti retrospektivu najznačajnijih pesama iz svih perioda karijere benda, među kojima su i vanremenski hitovi „Wartburg Limuzina“, „Blue Trabant“, „ORA je pravi način da“, „Godina Kulture“, „Fatamorgana“, „Zapadna Evropa“, „Pritilend“, „Dr. Pop“, „Momci se vraćaju u grad“.
„Izuzetno nam je drago što ćemo ponovno imati priliku da nastupamo pred publikom u Beogradu. KST je prostor gde smo koncertno rasli i razvijali se, stoga ćemo se potruditi da pružimo svoj maksimum. Ovog puta imamo i duplu proslavu – 35. rođendan benda i 70. rođendan KST-a. Nedavno smo obeležili jubilej u našem gradu, pred prepunom Halom 2 na Novosadskom sajmu, i nadamo se da ćemo preneti tu energiju i na našu omiljenu baštu 7. juna. Dođite da uživate u dva sata panka iz doba Juge!“ – poručili su svojim fanovima članovi benda Atheist Rap.

Ograničen kontingent ulaznica je u prodaji po promo ceni od 1200 dinara u Klubu Studenata Tehnike, na adresi Bulevar kralja Aleksandra 73.
Pank-rok mašina zvana Atheist Rap je pokrenuta 1988. godine u kultnom novosadskom klubu Mašinac na koncertu Ramba Amadeusa. Nekoliko meseci kasnije, bend je održao svoj prvi koncert – 22. maja 1989. godine u Novom Sadu.
Prepoznatljivi su po žestokom zvuku, društveno angažovanim tekstovima, sarkastičnom humoru i vrlo zanimljivoj pesničkoj naraciji. Jedan su od koncertno najaktivnijih domaćih bendova, nastupali su širom regiona, kao i Evrope. Tokom dugogodišnje karijere, objavili su šest studijskih albuma, jedan zajednički album sa nemačkim bendom Defenders of the Universe, koncertni DVD, live album i monografiju izdatu povodom 20. rođendana benda, a u pripremi je i novi singl, čije se izdanje očekuje uskoro.
Čuvena bašta Kluba studenata tehnike (KST) je sa posebnim razlogom mesto održavanja ovog rođendanskog koncerta, budući da KST proslavlja 70 godina postojanja. Ovo kultno mesto počelo je sa radom 1952, a zvanično je osnovan kao institucija odlukom Rektora Visoke Tehničke škole 1954. godine kao studentski klub Tehničkih fakulteta.

Bend Atheist Rap odavno je povezan sa KST-om, jer su upravo u tom prostoru održali najveći broj svojih beogradskih koncerata. Tokom devedesetih godina novosadski pankeri su bili rezidenti KST-a, a kasnije su tamo snimili i svoj prvi live album.

Stereo Banana / Spejs Noksi / Fokus // Duk Festival Čačak // 8. jun
2024-06-08 20:00 - 23:30 | Borčevi tereni, Čačak
U subotu 8. juna na košarkaškim terenima kod Borčeve hale, u okviru jubilarnog desetog izdanja DUK festivala, u 19 časova održaće se muzički događaj na kom će nastupiti dinamičan niški duo Stereo Banana, jedan od najznačajnijih repera mlađe generacije Spejs Noksi i DJ i grafiti umetnik Fokus.
Stereo Banana čine Marko Anđelković Naopak i Nemanja Nedeljković Nemus – oni su rodonačelnici novog žanra u muzici zvanog kungfuzija. Kroz tri albuma iza sebe: „Šijemo sambu”, „Munje Nebjeske” i poslednjeg „Niške strasti” pomerili su granice žanra i osvojili brojne nagrade, kao i pažnju publike. Poslednji album istakao se kroz singlove „Hare hare” i „Krindž”. Ova svojevrsna muzička senzacija, koja već više od decenije nastupa na velikim i malim binama širom regiona, na ovogodišnji DUK festival stižu na krlima uspeha svog poslednjeg hita „Vikend”, čiji video potpisuje legendarni Zonjo iz crnogorskiog sastava „The Books of Knjige”.
Spejs Noksi predstavlja jednu od najzanimljivijih pojava na domaćoj alternativnoj muzičkoj sceni na kojoj je sve prisutniji u poslednje vreme. U svojoj muzici, koja je najbliža hip-hopu, spaja elemente različitih žanrova – pre svega elektronike i gitarske muzike. Objavio je dva solo albuma – „Subliminal” (2018) i „Kuća Zabave” (2022), kao i mikstejp sa Zicer Inc. ekipom, „Najbolji svet” (2019). Njegov poslednji solo album „Kuća Zabave” predstavlja pečat “raprave”, koji je izdao za sopstvenu etiketu “Fun House”. Takođe je i srpski predstavnik internacionalnog pokreta ”RAPRAVE”.
Na sceni će se pored njih naći i Fokus, producent, di-džej i graffiti umetnik iz Zaječara. Na sceni je aktivan dve decenije, a njegov opus žanrovski varira od tropical bass-a, preko dub-a i jungle-a, do hip-hopa i drum’n’bass-a. Iza sebe ima 6 LP i preko 30 EP izdanja, objavljenih za više od 20 svetskih izdavačkih kuća. Osnivač je i stalni član zajednice Mahala bounce! koja se bavi alternativnim izdavaštvom i organizacijom događaja.
DUK festival predstavlja najznačajniju muralsku manifestaciju u zemlji i ovom delu Evrope, a ove godine je počeo 3. juna, i trajaće do 9. juna. Čak 18 muralista iz Srbije, Balkana i sveta okupilo se u ovom gradu oslikavajući fasade ovog grada i time obogaćujući već postojeću “galeriju na otvorenom” koja je dostupna svim stanovnicima i posetiocima.
Ulaz na muzički događaj DUK festivala u subotu 8. juna je besplatan, a festival su podržali Grad Čačak, Sportski centar Mladosti iz Čačka, EU-Japan Fest, Montana Cans, Beowallz, Ramix, Benzinska stanica Leonardo i Centar E8.

Đura i mornari // Eko dvorištance / 08.06
2024-06-08 21:00 - 23:00 | Eko dvorištance, Zrenjaninski put 153b, Beograd
Đura i mornari otvaraju plesnu sezonu koncertom u letnjoj bašti Eko dvorištanca u Borči.
Konceptualni koncert uključuje kreativnu publiku kojoj će biti ponudjeno da na 99 belih balona plavim flomasterima iscrta najbolji mornarski motiv. Najbolji balon biće lansiran u nebo.
Veselje počinje u 21 sat. Đura i mornari će izvoditi numere sa albuma “Mediteran”, “Tropikalizam”, “Alegria” i “More”.

„Dobrodošli u carstvo ugroženih vodenih zmajeva“ // Botanička bašta "Jevremovac" // 10-14.6
2024-06-10 09:00 - 2024-06-14 19:00 | Botanička bašta, Takovska 43, Beograd, Srbija
Pod okriljem EU Horizont projekta Danube4All, u periodu od 10. do 14. juna 2024. godine, u Botaničkoj bašti „Jevremovac“ Biološkog fakulteta, građani će moći da posete putujuću izložbu „Dobrodošli u carstvo ugroženih vodenih zmajeva“.
Izložba je posvećena podunavskom mrmoljku (Triturus dobrogicus), koji predstavlja ugroženu vrstu mrmoljka, endemičnu za sliv reke Dunav. Izložba je nastala u Nacionalnom parku „Donau-Auen“ (Austrija) kao rezultat saradnje organizacije DANUBEPARKS i EU Interreg projekta “Transdanube Travel Stories”.
Posetioci će moći da saznaju mnogo o načinu života, ponašanju i načinima zaštite ove ranjive vrste. Izložba je već uspešno bila izložena u Austriji, Nemačkoj, Hrvatskoj, a u Srbiji će posle Botaničke bašte, biti izložena u Nacionalnom parku „Đerdap“, odakle će nastaviti svoje putovanje u Bugarsku i Rumuniju.
Domaćin izložbe u Beogradu je partner na projektu DANUBE4all, Institut za Multidisciplinarna Istraživanja (IMSI) – Univerzitet u Beogradu i Institut za botaniku i Botanička bašta „Jevremovac“. Zvaničan događaj otvaranja zakazan je za 11. jun u 10:30 h, kada će posetioci moći da prisustvuju predavanju dr Milene Cvijnović, da čuju dodatne zanimljive informacije o ovoj vrsti i uživo vide neke od naših najčešćih vodozemaca. Svratite i posetite ovu interaktivnu izložbu koja pruža obilje zanimljivih informacija o podunavkom mrmoljku i odličan vizuelni sadržaj.

"Nevolje u raju" - Luka Marjanović // Dom omladine Beograda // 11-23.06.
2024-06-11 19:00 - 2024-06-23 18:00 | Dom omladine Beograda, Makedonska 22, Beograd, Srbija
Od 11. do 23. juna 2024. // Galerija Doma omladine Beograda
Otvaranje izložbe: utorak, 11. jun u 19:00
Izložba slika pod nazivom „Nevolje u raju“ predstavlja autorovo bavljenje određenim tipovima ličnosti gde su u prvom planu predstavljene paradoksalne situacije u kojima se one nalaze. Slike jarkih boja, svedenih formi i kompozicija direktno komuniciraju i podstiču brzu reakciju kod posmatrača. Celim ciklusom radova provejava ideja kritike beskrupuloznog konzumerizma.
Luka Marjanović rođen je u Beogradu 1996. godine. Interesovanje za slikarstvo razvio je još u osnovnoj školi. Završio je Školu za dizajn, smer likovni tehničar. Na Fakultetu likovnih umetnosti u Beogradu prve dve godine studija završio je na grafičkom odseku, a druge dve na slikarskom odseku, u klasi Milete Prodanovića. Master studije na istom fakultetu završio je 2021. u klasi Vesne Knežević. Član je ULUSA-a od 2021. godine.
Izlagao je na više grupnih i nekoliko samostalnih izložbi:
„Copy Paste“, Šok ZaDruga, Novi Sad (2023.)
„Undressed: Revisited“, Centar za kulturu i obrazovanje Rakovica, Beograd (2023.)
„Reality: Undressed“, KC Grad, Beograd (2022.)
Luka Marjanović ”Lost Connection’ 2023. 50x50cm. Akrilik
******************************************************
NEVOLJE U RAJU
Na novoj izložbi u Galeriji Doma omladine Beograda mladi umetnik Luka Marjanović izlaže slike koje se konceptualno nadovezuju na prethodni ciklus radova pod nazivom „Reality Undressed“. Na platnima je predstavljen svet propušten kroz ličnu prizmu autora, sa naglaskom na kritičko prosuđivanje savremenog doba i tehnologije kao sastavnog dela našeg svakodnevnog funkcionisanja. Kakav je taj naš svakodnevni život i zašto je važno da se njime bavimo? Globalizacijski procesi su od čitave planete napravili jedno veliko umreženo selo koje živi i radi da bi kupovalo i uživalo u samo donekle priuštivim luksuznim dobrima, kreirali su pojedinca otuđenog od svoje sredine sa umanjenom potrebom za interakcijom sa drugim jedinkama, konzumenta, aktivnog primaoca reklama i beskorisnih informacija. Od ljudi koji slobodno misle (homo sapiens) i samostalno odlučuju, polako postajemo amorfna masa ljudi koja živi da bi kupovala i konzumira (homo consumericus) sve što im se nametne. Neke od ovih fenomena Luka istražuje, oslikava i javnosti predstavlja u formi slika i crteža.
Ukoliko težimo definisanju Lukinog likovnog izraza mogli bismo reći da je posredi zanimljiva kombinacija, objedinjavnje pop arta, savremenog grafičkog dizajna prisutnog u marketinškim kampanjama, i svedenost stripovskog crteža sa neizostavnim upadicama, scenama, likovima i elementima iz istorije umetnosti. Ovaj amalgam u kombinaciji sa jarkim, kako sam umetnik kaže jeftinim bojama, stvara radove koji se nalaze na granici kiča ali u njega ne odlaze. Oni su ne samo kritika tog istog društva sa svojim iskvarenim sistemom vrednosti, već su istovremeno i pogled jednog mladog čoveka čiji radovi, oslikavajući motive, fenomene i situacije iz svakodnevice, postaju tako reći ikonični momenti naše (ne)civilizacije.
Kada se pre 50 godina fotografisao sa Polaroid kamerom ispred ogledala, Warhol nije ni slutio da će upravo ta praksa, ta poza postati obeležje narcisoidnog doba u kojem danas živimo. I upravo takve momente i situacije Marjanović želi da ovekoveči. Autor slika one prepoznatljive trenutke koji svojom formom nadilaze vreme i svoj realan značaj. Danas je to mlada influenserka u selfi pozi sa svojim preskupim iPhone-om žudeći za milionitim sledbenikom. Zagledanost i opsesija modernog čoveka mobilnim telefonom, koji je postao novi prozor u svet, nova realnost, postaje ne samo tema za sebe, već ozbiljan sociološki problem čije su posledice svakim danom sve veće i očiglednije.
Uprkos usredsređenosti na mane i očigledne probleme današnjice, Lukine slike odišu duhovitošću, u pravi plan stavljajući suštinu oslobođenu bespotrebnih detalja i interpretacije. Mogli bismo reći da su u pitanju scene nekog velikog, nikad ispričanog ili dovršenog, stripa koji se u različitim dimenzija predstavlja na zidovima galerije. U kombinaciji sa intrigantnim nazivima slika Marjanović uspeva da nam zadrži pažnju, što je u današnje vreme jako teško, da nas navede da porazmislimo o svakoj sceni, da se zasmejemo ili zabrinemo kad shvatimo da smo možda upravo mi poslužili kao model za neke od scena koje slika.
Saša Janjić

"U mojoj glavi 2" u bioskopima
2024-06-13
Objavljen je datum prikazivanja nastavka Diznijeve animacije “U mojoj glavi 2” (Inside Out 2) čiji trejleri nagoveštavaju veliki letnji hit. Svi koji se sećaju fantastične originalne i maštovite priče od pre devet godina, sada 13. juna moći če da saznaju šta se sve novo dešava u produžetku avanture koja i dalje prati junakinju u čijoj glavi “caruju” različite emocije.
Godine 2015. u bioskopima je zaživela animirana priča o devojčici u čijoj glavi se, nakon preseljenja u drugi grad javljaju i smenjuju emocije. Radost, Tuga, Bes, Strah i Gađenje imali su vodeće uloge gde su nalik čovečuljcima upravljali svakodnevnim životom devojčice Rajli.
Veoma inspirativna i osmišljena priča nije prošla nezapaženo i već tada ovenčana je nagradom Oskar za najbolji animirani film, a nakon skoro deceniju Disney i Pixar ponovo zaviruju u Rajlin um dodavajući joj još četiri nove emocije, koje je preplavljuju.

Glasići u Rajlinoj glavi poznaju je vrlo dobro, međutim promene su izvesne i to baš u trenutku kada glavni štab počne iznenada da se ruši kako bi se napravio prostor za nešto potpuno neočekivano. Nove emocije!
Dotadašnjih 5 originalnih osećanja (Radost, Tuga, Bes, Strah i Gađenje) koje je uspešno vodilo operaciju na svim nivoima, nije sigurno kako da nastupi i “oseća se” kada se pred njima pojave novi cimeri – Anksioznost, Zavist, Smor i Stid.
Da je reč o predstojećem animiranom hitu nagoveštava i podatak da je za samo dve nedelje kod nas sinhronizovani trejlera U MOJOJ GLAVI 2 ostavrio više od pola miliona pregleda.

"NATURALIS (VOL1)" // Bioskop Balkan // 13-28.6
2024-06-13 19:00 - 2024-06-28 23:00 | Bioskop Balkan, Braće Jugovića 16, Beograd, Srbija
U Bioskopu Balkan, u četvrtak, 13. juna otvara se dugo očekivana izložba Borisa Lukića, NATURALIS (VOL1). Izložba pravi presek višegodišnjeg rada i obuhvata slike, akvarele na ručno pravljenom papiru, skicen blokove i pripremne serije crteža kojima Lukić manifestuje svoju posvećenost i strast ka klasičnom slikarskom postupku ali nas i uvodi u detalje, intimu ateljea kroz predmete i ambijent koji ga okružuju.
Metod koji Boris primenjuje, u svom trajanju, ponavljanju i higijeni mesta, njegov atelje je čista uređena laboratorija, koja stvara sigurnost dela i radnje.
U tekstu izložbenog kataloga, koji potpisuje drugi slikar – u formatu komentara, slikar o slikaru – Nemanja Mate Đorđević, u pregledu tema koje Lukić istražuje u svojim serijama, Telo (ili Otkrovenje) Flora i fauna (Žena-Lobanja-Anima) navodi se: „ako njegovo stvaranje nazovemo osećanjem ili svešću, vrlo brzo ćemo saznati da on svoje postupke nateže na strune unapred pripremljenog terena – iščitanog, zamišljenog ili predviđenog, pokušavajući da nas smesti iznad uslovljenog shvatanja sopstvenih tema. To odstojanje od teme pojavljuje se poput pretnje, a načelno kao naizgled haotična funkcija filigrantski brušene mašte koja nas draži na ivici sna, jave, realnosti, fikcije i prikaza…Dakle, platno interpretira predtekst, vlastitu ivicu i artikulaciju, označujući zanat autora i njegove posledice kroz teksture ili otisak. Slikar taj svoj „rub i oblik“ poteza pretvara u „detonaciju“! U beskrajnost ritma, preskoka – margine – pauze – zasićenja – zaronjenosti kretanja ili krštenja. Upravo taj Lukićev kist uspeva rasplesti čvorove koji ne samo da su evidentni na platnu već u ovim rečenicama uzimaju danak svojim upaljivim tonom.“
Otvaranje izložbe „NATURALIS (VOL 1)“ održava se 13. juna od 19 časova u Bioskopu Balkan (Braće Jugovića 16). Izložba traje do 28. juna.
Boris Lukić je rođen 27. februara 1985. godine u Sarajevu (Bosna i Hercegovina) i živi u Novom Sadu (Srbija) od 1998. godine.
Diplomirao je na Akademiji umetnosti u Novom Sadu 2007. godine, a magistrirao 2015. godine, sa specijalizacijom u slikarstvu. Lukić je postao član ULUS-a (Udruženje likovnih umetnika Srbije) 2008. godine, nakon diplomiranja na Akademiji umetnosti u Novom Sadu 2007. godine.

YUNGBLUD // Hangar Beograd // 13. 06
2024-06-13 20:00 - 23:30 | Hangar 1 Luka Beograd, Beograd, Srbija
Nagrađivani izvođač iz Jorkšira Dominic Harrison YUNGBLUD, poznat po svojoj zaraznoj energiji, pankerskom stavu i antemičnom pop zvuku, čvrsto utemeljujući plesno orijentisani rock u 21. veku, prvi put nastupa u beogradskom Hangaru 13. juna ove godine.
Puštena u pogon singlom iz 2017. Godine, „I Love You, Will You Marry Me“, YUNGBLUD-ova karijera od tada je u stalnom usponu.
Inspirisan legendama, počevši od emotivaca MCR, preko rok vizionara Fredija Merkjurija i Aleksa Tarnera, pa sve do savremenog hip hopa Kanjea i Eminema, on sa lakoćom prelazi žanrovske granice, upotpunjujući svoje stvaralaštvo ne samo pop senzibilitetom, već i iskrenošću umetnika koji se ne boji da ukaže na iskustva svoje generacije: džentrifikaciju, teško odrastanje i političku korupciju.
Praktikujući ono što propoveda, YUNGBLUD se pored bavljenja muzikom angažuje u svojstvu aktiviste, baveći se mentalnim zdravljem i drugim društvenim pitanjima našeg vremena.
Kritičari i publika su priznali ovo zalaganje – 2022. godine njegov drugi album, “weird” sertifikovan je zlatnim tiražem, i trenutno ima preko 6 miliona slušalaca mesečno na Spotifaju, kao i preko 3 milijarde globalnih strimova.
Najnoviji, istoimeni projekat, takođe izdat 2022. godine za Geffen, pruža dalji uvid u YUNGBLUD-ovu viziju, bez prikrivanja očigledne ljubavi prema zvucima prošlosti.
Nije ni čudo – jedan od vodećih singlova, „Tissues“, napisan je u koautorstvu sa legendarnim frontmenom The Cure, Robertom Smitom, čineći samo jednu u nizu uspešnih saradnji mladog artista.
Pored uzornih predstavnika njegove generacije, poput Machine Gun Kelly-ja i WILLOW, svestrani YUNGBLUD je uspeo da sarađuje sa legendarnim Ozijem Ozbornom koji se, zajedno sa suprugom Šeron, pojavio u spotu za pesmu „The Funeral“ iste godine.
Tom prilikom, živa legenda i rodonačelnik teške muzike preneo je delić svoje mudrosti mladom umetniku – „Nikad se nemoj ni za šta izvinjavati. Kasnije će te razumeti. Vreme uvek pokaže.“ Ako je beskompromisna posvećenost sopstvenom zvuku zvuku ikakav pokazatelj, YUNGBLUD je poslušao.
Da biste prvi saznali kada su ulaznice puštene u prodaju možete se prijaviti popunjavanjem formulara na linku honeycomb-live.com/yungblud
13. juna 2024. godine
Hangar
Karte u prodaji od 2. februara u 9 časova na honeycomb-live.com
Za medijske upite pišite na pressrs@honeycomb-live.com
Vizuelni materijali: https://drive.google.com/drive/folders/1ngXb1Z7-HnUCEYkavgRU0-hTOiUefgnz?usp=sharing
Medijski partneri: Radio Play, Mapa.rs, Tickets.rs
YUNGBLUD: INST | FB | YOUTUBE | SPOTIFY
Honeycomb Live: WEBSITE | INST | FB
Hangar: INST | FB
Muzički spotovi:

The Smile // Hangar // 14.06.
2024-06-14 21:00 - 23:00 | Hangar 1 Luka Beograd, Beograd, Srbija
Britanski bend “The Smile” su tokom pandemije osnovali najistaknutiji članovi jednog od najuticajnijih bendova današnjice “Radioheada”. Legendarni Thom Yorke i Jonny Greenwood su sa Tomom Skinnerom, bubnjarem “Sons of Kemet”, osnovali bend koji kritičari nazivaju “Radiohead u power trio formatu”.
S obzirom da “Radiohead” nikada nije nastupao u Srbiji 14. juna će biti jedinstvena prilika da njihova brojna publika doživi Yorkea i Greenwooda u live nastupu u Hangaru, posebno što je zvuk “The Smile-a” opisan kao “opušteniji i slobodniji Radiohead”. Koncert u Beogradu je deo njihove turneje, koja počinje već u martu, tokom koje će nastupati u velikim gradovima širom Evrope i rodne Britanije.
“The Smile” su svojim prvim singlovima i nastupima izazvali veliku pažnju javnosti, a drugi album “Wall Of Eyes” sa osam novih pesama će biti objavljen 26. januara. Kao najava novog albuma krajem prošle godine predstavljen je spot za naslovnu numeru u režiji Pola Thomasa Andersona, sa kojim su nastavili saradnju i na snimanju spota za pesmu “Friend Of A Friend” koji će premijerno biti prikazan na seriji projekcija koje će biti održane u bioskopima u 16 gradova od Sidneja do Buenos Airesa od 18. do 25. januara.

Na ovim specijalnim događajima će biti predstavljen ceo album prvi i jedini put sa surround zvukom, koji će pratiti nikada viđeni snimci zabeleženi tokom snimanja albuma. Novi album “Wall of Eyes” je snimljen u Oksford i Abbey Road Studiju, produkciju i miks je radio Sam Petts-Davies, a mogu se čuti i gudački aranžmani Londonskog savremenog orkestra.
Neminovno je da se pomisli kolika je sličnost između “The Smile-a” i “Radiohead-a”, kada se, osim po alternativnom zvuku, pesme “The Smile-a” svakako izdvajaju i po jedinstvenom glasu Yorka, koji je kao muzičar prepoznatljiv po svom karakterističnom tenoru, čestoj upotrebi falseta i sposobnosti da peva u širokom notnom rasponu.
York se često pominje i kao jedna od najuticajnijih ličnosti u alternativnoj rok muzici, a 2002. godine je zauzeo šesto mesto na listi najuticajnijih ličnosti u alternativnoj muzici.
Tokom cele turneje, pa i na koncertu u Beogradu, “The Smile-u” će se kao gost pridružiti još jedan muzičar koji se, kao i oni, neprestano menja i istražuje nova muzička područja. Britanski muzičar James Holden na sceni je već 20 godina, a za to vreme poneo je mnoge titule – producent, remikser, DJ, šef izdavačke kuće, synth maestro, vođa benda, miks inženjer.
Inače oprobao se u mnogim žanrovima: trance, progressive house, minimal techno, IDM, synth, jazz i drugim, a već sa 19 godina Holden je doživeo veliki uspeh sa svojim trance singlom Horizons, što mu je donelo karijeru svetskog DJ-a i producenta koji radi remikse za velike zvezde od Madone i Britni Spirs do Radiohead-a, New Ordera i Depeche Mode.
Ipak poslednjih desetak godina James Hodlen je ostavio DJ slušalice i svoju muziku izvodi uživo, što će publika po prvi put imati priliku i da doživi.

GastroFest // Dorćol Platz // 15-16.6
2024-06-15 12:00 - 2024-06-16 20:00 | Dorćol Platz, Dobračina 59b, Beograd, 11000, Srbija
GastroFest Beograd, festival visoke gastronomije, autentičnih ukusa i domaćinske energije biće održan 15. juna, od 12 do 23 sata i 16. juna, od 10 do 20 sati, na Dorćol Platzu. Ovaj događaj ima za cilj da promoviše visoku gastronomsku kulturu u Srbiji, a posetioci će kroz raznovrstan program, imati priliku da istraže bogatstvo multikulturalnosti srpske kuhinje.
GasroFest donosi najbolje iz vojvođanske kuhinje i povezuje visoku gastronomiju sa lokalnim proizvođačima, ističući značaj gastronomske, kulturne i ekonomske vrednosti domaće proizvodnje hrane i porodičnih gazdinstava.

View this post on Instagram

A post shared by Fish i Zeleniš Novi Sad (@fishzelenis_ns)

GastroFest nije samo festival, već zajednica koja promoviše unapređenje domaće gastronomije i njeno uključivanje u savremene kulinarske tokove, ističe značaj visokokvalitetnih domaćih namirnica i povećava vidljivosti lokalnih proizvođača i njihovo povezivanju sa restoranima.
Tokom dvodnevnog festivala, biće organizovani različiti programi – promocija restorana i domaće ulične gastronomije, pijaca malih proizvođača, Gastro show, Gastro paneli, Gastro radionice za decu i odrasle, Ostrvo osmeha – dečiji kutak sa animatorima, koncept nedeljnog ručka, kao i prateći muzički program.

View this post on Instagram

A post shared by GastroFest (@gastrofestbecej)

Posetioci će u bašti Dorćol Platza moći da uživaju u ekskluzivnim gastronomskim doživljajima koje će im pružiti partnerski restorani i majstori gastronomije, kroz raznoliku ponudu jela napravljenih od namirnica lokalnih proizvođača. Među učesnicima su poznati vojvođanski restorani poput Projekt 72, Fish and Zeleniš, Salaš 137, Salaš Kovač, zanatska pekara Nonna, kao i beogradski restoran Gig.
„Jedna od glavnih tema GastroFesta je spajanje restorana i proizvođača lokalnih namirnica. Festival će predstaviti listu visoko kvalitetnih namirnica koje proizvode naši partneri – mali lokalni proizvođači. Šefovi i restorani će od tih namirnica spremati po tri različita jela, omogućujući posetiocima da iz prve ruke upoznaju lokalne gastronomske vrednosti“, objasnio je Daniel Jovanović, osnivač GastroFesta.

View this post on Instagram

A post shared by GastroFest (@gastrofestbecej)

Na pijaci malih proizvođača, posetioci i restorani će moći da se upoznaju sa ponudom lokalnih proizvoda, među kojima su mesni i mlečni proizvodi, sokovi, džemovi, slatkiši, vina, lekovito bilje i handmade posuđe.
„Verujemo da su mali, lokalni proizvođači osnova moderne domaće gastronomije. Želimo da omogućimo direktnu komunikaciju između proizvođača i restorana, kako bi se proizvođači lakše prilagodili potrebama tržišta, a restorani prepoznali vrednost lokalnih, autohtonih namirnica“ dodao je Jovanović.
Gastro paneli će obuhvatiti teme poput trenutnog stanja gastronomije u Srbiji, trendova u razvoju i potencijala gastro turizma. Paneli će uključivati diskusije o srpskoj gastronomskoj revoluciji, značaju lokalnih namirnica i iskustvima iz susednih zemalja.
Gastro radionice će pružiti priliku posetiocima da nauče tajne kulinarstva od vrhunskih majstora, uključujući pravljenje savršenog testa za picu, paste, stejkova i autentičnih domaćih ćevapa. Dečiji programi na Ostrvu osmeha uključivaće gastro radionice, pozorišne predstave, ekološke aktivnosti, crtanje lica i još mnogo toga.
Pojedinačna dnevna ulaznica za GastroFest iznosiće 500 dinara, dok će cena porodične ulaznice biti 700 dinara.

Zoster stiže 15. juna u Botaničku baštu
2024-06-15 20:00 - 22:00 | Botanička bašta, Takovska 43, Beograd, Srbija
Regionalno popularni bend Zoster održaće koncert 15. juna u Botaničkoj bašti “Jevremovac”, u organizaciji producentske kuće Long Play.
Sastav iz Mostara se posle samo nekoliko meseci vraća pred beogradsku publiku da bi što internzivnije promovisao peti studijski album “Najgori”, koji su obožavaoci u svim krajevima regiona odlično prihvatili.
Ovoga puta, u jedinstvenom ambijentu Botaničke bašte “Jevremovac” nizaće se već uveliko popularne numere sa aktuelnog albuma – “Čovjek zvani činjenica”, “Kuda idu svi ti ljudi”, “Mozak na pašnjak”, “Čovjek želi da je ptica”, “Najgori”…, kao i nezaobilazni hitovi iz ranijih faza karijere – “Volio sam te”, “Budi svoj”, “Američki film”…
“Mi smo koncertni bend, nismo hteli da objavimo album koji nećemo da sviramo. Koncert je živ. To je kao, recimo, teatar i film. Studijski snimak je kao film, a koncert je kao teatar. On traži koncentraciju, prisutnost i mi to dobro radimo”, naglašava pevač i vođa grupe Mario Knezović.
Ulaznice za koncert Zostera 15. juna u Botaničkoj bašti “Jevremovac” u pretprodaji koštaju 2.000 dinara i mogu se nabaviti putem prodajne mreže Tickets.rs.

"Drvo života" // UK Parobrod // 17.06.
2024-06-17 19:00 - 2024-06-27 22:00 | UK Parobrod, Kapetan Mišina 6a, Beograd, 11000, Srbija
Izložba slika, crteža i dekorisanih predmeta „Drvo života“ biće otvorena u ponedeljak, 17. juna u 19 časova u klavir holu Ustanove kulture „Parobrod“.
Izložba će posetiocima približiti petrikivsko slikarstvo, ukrajinsku dekorativnu narodu umetnost oslikavanja domova i predmeta za domaćinstvo, koja je deo UNESCO kulturne baštine čovečanstva.
Umetnička dela koja će biti izložena – slike, crteži, oslikani tanjiri, drvena jaja i kutije, radovi su polaznika radionice petrikivskog slikarstva koju od juna 2022. godine u Beogradu vodi Natalija Trohimec, kustoskinja izložbe.
Natalija je sa decom došla iz Ukrajine i u Srbiji uživa privremenu zaštitu. Po zanimanju je lekarka, klinička psihološkinja sa najviše iskustva u radu sa decom. Pored diplome Nacionalnog medicinskog univerziteta Bogomolec u Kijevu, magistrirala je biologiju na Biološkom fakultetu u Zaporožju.
U slobodno vreme slika i organizuje radionice petrikivskog slikarstva, prenoseći svoja znanja deci i odraslima iz Ukrajine, kao i deci iz Srbije.
„Petrikivsko slikarstvo nastalo je u domovima, u kojim su svakog proleća oslikavani zidovi spolja, a uvek kada zatreba i zidovi unutar kuće“, kaže Natalija, i dodaje:
„Drvo života, po kojem je izložba dobila ime, jedan je od najvažnijih simbola u petrikivskom slikarstvu, koji je zastupljen u velikom broju radova koje će posetioci moći da vide. Ono ujedno predstavlja i ideju uređenja sveta. U svakom drvetu života, osim cveća nalaze se i životinje kao što su jelen ili petao, koje simbolizuju snagu života, ili fantastične ptice, koje predstavljaju naše želje.“
Izložba će biti otvorena za posetioce do 28. juna 2024. godine.

Promocija knjige „Vreme soli“ // SKCNS // 18.06.
2024-06-18 20:00 - 21:30 | SKCNS Fabrika, Bulevar despota Stefana 5, Novi Sad
Promocija knjige „Vreme soli“ Srđana Simića održaće se 18. juna u Klubu SKCNS-a, koji se nalazi u Ulici Vladimira Perića Valtera 5. Promocija počinje u 20 časova, a pored autora, govore Bojan Samson, pesnik i književni kritičar i Marko Kaćanski, reditelj.
O knjizi:
„Mnoge kontekstualne ravni omeđuju knjigu fotopesama Srđana Simića, ali se i prepliću i nadopunjuju u njoj. To i jeste pesništvo: gusto tkanje udaljenih, često i kontradiktornih značenja. Što je sukob zaoštreniji, poetski efekat je veći.“
„Provocira nas u ovoj knjizi žanrovski hibrid fotopoezije, gde paralelno jedna uz drugu stoje pesma i fotografija…“
Foto: Promo
„On je pesnik snažne emocionalnosti, ali i suptilnog izraza. Iznad svih njegovih tema stoje dve krovne, a to su vera i ljubav, te neizmerna radost kada se te ideje i osećanja prepoznaju i prožive.“
Iz pratećeg teksta Bojana Samsona „Tačka dodira“: O knjizi „Vreme soli“ Srđana Simića („Solaris“, Novi Sad, 2023)

Nick Cave // Belgrade River Fest // 18.06
2024-06-18 20:00 - 23:30
Nikad emotivniji, nikad posebniji koncert legendarnog Nick Cave održaće se 18. juna na #BelgradeRiverFest. Slavni muzičar premijerno u Evropi izvodi svoj koncert „Solo Show“ na platou Geozavoda #BelgradeWaterfront
Ulaznice za koncert su od danas u prodaji na svim prodajnim mestima eFinity tickets i online na www.efinity.rs

Šesti Festival francuskog filma // Beograd, Niš, Novi Sad, Zrenjanin // 19-23.6
2024-06-19 08:00 - 2024-06-23 23:59
Festival francuskog filma biće održan od 19. do 23. juna na nekoliko lokacija na otvorenom u Beogradu, kao i u Novom Sadu, Nišu i Zrenjaninu.
Na šestom izdanju festivala publika će imati priliku da pogleda najnovija ostvarenja iz Francuske, od kojih više njih pripadaju ovogodišnjoj selekciji Kanskog festivala, jednog od najznačajnijih filmskih susreta u svetu. Projekcije će biti održane na Kosančićevom vencu, Silosima, platou između dve kule poslovnog centra “Ušće”, Beograd bašta, dok će u Novom Sadu filmovi biti prikazani u Kulturnom centru Novog Sada, u Nišu u bioskopu Cine Grand, dok će se u Zrenjaninu program održati početkom jula.
Na konferenciji za medije održanoj u mts Dvorani prisutnima su se obratili Stanislas Pjere, direktor Francuskog instituta u Srbiji, Dragan Bjelogrlić, reditelj i kum festivala, Igor Stanković, direktor festivala i Aleksi Manenti, glumac.
Stanislas Pjere i Dragan Bjelogrlić / Foto: Filip Olćan
Stanislas Pjere, direktor Francuskog instituta u Srbiji je na konferenciji za medije kazao da je Festival francuskog filma plod dugogodišnje saradnje između Francuskog instituta i partnera, kao i da je njegova misija promocija francuske kinematografije. On je naveo da Sporazum o koprodukcijama iz 2019. koji je potpisan prilikom zvanične posete Emanuela Makrona danas ima svoj pravi smisao. On je izrazio posebno zadovoljstvo povodom novog mesta na kome će se prikazivati filmovi, Beograd bašta u Bregalničkoj ulici na Zvezdari (stari bioskop koji je nekada pripadao Beograd filmu). “Posebno smo ponosni što u godini kada je Pariz domaćin Olimpijskih igara organizujemo specijalni deo programa festivala koji će biti posvećen sportu. Festival francuskog filma deo je posebnog događaja Ritam francuske kulture koji smo posvetili najvećem sportskom susretu na svetu. Hteo bih da izrazim posebnu zahvalnost Igoru Stankoviću i Draganu Bjelogrliću koji je pristao da bude kum festivala, ali i partnerima festivala, a to su generalni pokrovitelj Telekom Srbija, Mlekoprodukt – Ile-dE-France, MPC Properties, L’Oréal Balkan, TV5 Monde. Naš partner je i Opština Stari grad”, rekao je Pjere.
Festival francuskog filma svake godine bira kuma ili kumu koji svojom reputacijom podržavaju festival. Kum ovogodišnjeg izdanja je glumac i reditelj Dragan Bjelogrlić, nagrađivani autor čiji filmovi su ostvareni u koprodukciji sa Francuskom. Dragan Bjelogrlić je povodom počasne titule kuma izjavio: “Zahvaljujem se na ovoj značajnoj funkciji kuma festivala koja je u srpskoj tradiciji veoma važna i potrudiću se da budem kum u najboljem smislu te reči. Francuska kinematografija je, sa svojom dugogodišnjom tradicijom, estetikom, hrabrošću i otvorenošću za male kinematografije, stožer evropskog filma. Ovaj festival, koji iz godine u godinu raste i razvija se, je veoma značajan kako za Francusku, tako i za nas. Ono što je značajno je to da i naši filmovi nalaze svoje mesto u francuskim bioskopima i sa velikim zadovoljstvom najavljujem da će film Čuvari formule biti prikazan u 80 bioskopa u Francuskoj. Važno je da čuvamo ovu jaku vezu između naše dve zemlje, a ja sam posebno ponosan što sam deo tog novog mosta koji se gradi, a tako doživljavam i svoju funkciju kuma”.
Igor Stanković / Foto: Filip Olćan
Igor Stanković, direktor festivala, predstavio je ovogodišnji program i istakao: “Ovogodišnje izdanje će otvoriti film Nepoželjni reditelja Ladža Lija, i sa glumcem Aleksijem Manentijem, koji će biti i gosti festivala. Drugog dana festivala biće prikazan film koji je otvorio Kanski festival Drugi čin Kentena Dipijea sa velikim imenima francuskog glumišta. Svi filmovi na festivalu su deo prošlogodišnje produkcije i pozvao bih sve da posete prelepe lokacije na kojima će biti prikazani, a ulaz na projekcije će biti slobodan.”
Aleksi Manenti, glumac i scenarista, je na pitanje šta za njega znači dolazak na Festival francuskog filma i kakva je njegova veza sa Srbijom kazao da mu je veliko zadovoljstvo što će biti gost Beograda za koji je veoma vezan budući da mu je majka poreklom iz Srbije. “Veoma mi je drago što ću predstaviti film Nepoželjni i radujem se da vidim reakcije Beograđana. Meni je važna saradnja sa rediteljem, a drago mi je da sam sa rediteljem Ladžom Lijem sarađivao i na njegovom prethodnom filmu Jadnici”. O radu na filmu Čuvari formule Manenti je napomenuo: “Srećan sam što se film od juče prikazuje u Francuskoj i već dobija sjajne kritike u francuskim medijima. Tema fillma je od izuzetnog značaja za oba naša naroda”.

Organizatori Festivala francuskog filma su Francuski institut u Srbiji, MegaCom Film i mts Dvorana. Festival su podržali Telekom Srbija kao generalni pokrovitelj, Mlekoprodukt – Ile-dE-France, MPC Properties, L’Oréal Balkan, TV5 Monde i Opština Stari grad.

XVI Festival KROKODIL // Plato ispred Muzeja Jugoslavije // 21-23.06.
2024-06-21 - 2024-06-23 | Muzej Jugoslavije, Mihaile Mike Jankovića 6, Beograd, Srbija
Šesnaesto izdanje Festivala KROKODIL pod nazivom Gimme Shelter održaće se od 21. do 23. juna na dobro poznatoj lokaciji – prostoru ispred Muzeja Jugoslavije (Mihaila Mike Jankovića 6, Beograd)
Očekuju vas tri bogata celodnevna programska dešavanja: uzbudljiv prepodnevni i popodnevni program u Debatnoj, Dečijoj i Chill Out Zoni kao i fantastičan večernji literarno-muzički šou na glavnom stejdžu.
Karte je potrebno obezbediti samo za večernji program sve tri večeri koji će se odvijati na glavnom stejdžu, dok su svi dnevni programi potpuno besplatni.
Prvo veče, petak, 21. jun
Čitaju: Nađa Petrović, Marko Tomaš, Matijas Enar, Faruk Šehić; sofa intervju: Brajan Rašić; mini koncert: Duda Buržujka
Drugo veče, subota, 22. jun
Čitaju: Filip Grujić, Andrij Ljubka, Arnon Grunberg, Nikola Madžirov; sofa intervju: Dubravka Stojanović; mini koncert: Jelena Petošević
Treće veče, nedelja, 23. jun
PičPrič Special (pripovedaju: Jana Jakimovska, Lila Milić, Mima Simić, Jelena Veljača, Markiza De Sada, Jelisaveta Blagojević; vodi: Rumena Bužarovska); čitaju: Hasan Blasim, Dora Šustić; sofa intervju: Feđa Štukan; mini koncert: Ane Paška
Program sve tri večeri vode Mima Simić i Daško Milinović

Agnostic Front / Reckoning / Reflection // SKCNS Fabrika // 21.06.
2024-06-21 21:00 - 23:30 | SKCNS Fabrika, Bulevar despota Stefana 5, Novi Sad
Jedno od najvećih i najuticajnijih svetskih imena, sinonim za njujorški hardcore, bend Agnostic Front dolazi u Novi Sad. U godini u kojoj obeležavaju četiri decenije od izlaska kultnog debi albuma “Victim in Pain”, Vini Stigma, Rodžer Miret i ekipa, u sklopu evropske turneje “Urban Decay” nastupiće u SKCNS Fabrici, u petak 21. juna od 21 sat.
Kao domaća podrška nastupiće beogradski bend Reckoning i Reflection iz Gornjeg Milanovca. Ulaznice mogu da se kupe u pretprodaji na sajtu https://new.gigstix.com/event/agnostic-front-reckoning-i-reflection-novi-sad-21-jun-2024/ i prodajnim mestima Gigstixa. Ograničen broj ulaznica prodaje se po promotivnoj ceni od 1.500 dinara, a potom će redovna cena u pretprodaji biti 2.000 dinara.
Na dan koncerta cena ulaznice biće 2.500 dinara i moći će da se kupe i na biletarnici Fabrike, koja će biti otvorena od 20 časova.
Agnostic Front osnovan je 1980. godine. Svojim klasicima, počev od singla “United Blood” preko “Victim in Pain”, te albuma koji su sledili “Cause For Alarm”, “Liberty and Justice for…” i vrhunskog “One Voice” iz 1991, postavio je temelje prepoznatljivog hardcore punk zvuka.
Bend koji je non-stop na turneji i koji u svom bogatom katalogu ima 12 studijskih, nekoliko živih i split albuma, te nebrojeno singlova, u našoj zemlji imali smo prilike da gledamo poslednji put na Rockaway Lake festivalu 2015. godine. Pre toga svirali su u Domu omladine i beogradskom SKC-u kao i na Exitu, pre gotovo dve decenije.
Reckoning je hardcore bend sačinjen od sadašnjih i bivših članova bendova Bronze, Hitman, Tibia, 36 Daggers, Unison, Nagon, Stonewall, The Bridge, Mob Law… Krajem 2022. objavili su “MMXXII Demo” od pet pesama i od tada dobijaju podršku na uspešnim i posećenim nastupima.
Crpeći inspiraciju iz hardcore scene 90-ih, evociraju duh bendova kao što su Only Living Witness, Life Of Agony i Length Of Time, a u njihovoj muzici osetan je i uticaj savremenih izvođača kao što su Twitching Tongues i Age Of Apocalypse. Njihov zvanično prvi EP pod nazivom “This is War”, koji ih vodi dalje u istraživanje melodije i agresije, koja će im zauvek biti zaštitni znak, izašao je krajem 2023. za Geenger Records.
Reflection, melodični screamo post hardcore bend iz Gornjeg Milanovca, dobro poznat novosadskoj publici, upravo završava materijal za novi album koji se očekuje tokom ove godine.
Prvi album “Different Paths” izašao je krajem 2019. godine pa se publika uželela novih studijskih snimaka. Bend neke od novih pesama uveliko svira uživo, tako da očekujemo šarolik set koji će nagovestiti zvuk novog izdanja.
